สวัสดีค่ะ หนูเป็นคนคิดมากหนูเป็นมา3-4ปีแล้วค่ะ หนูห้ามความคิดของหนูไม่ขึ้น ทุกวันนี้หนูไม่มีความสุขเลยค่ะเพราะหนูคิดมาก หนูพยายามไม่คิดถึงแต่มันก็คิดขึ้นมาในหัวหนู คิดอยากจะย้อนเวลาเป็นเมื่อวานบ้าง เพราะตอนนี้หนูไม่มีความสุขเลย มันทำให้หนู เบื่อ ท้อ เหนื่อย ไม่อยากจะทำอะไรเลย หนูเลยอยากมาขอคำแนะนำค่ะ ว่ามีวิธีรักษามั้ยคะ
สวัสดีค่ะ อาการที่ชอบคิดมาก ไม่มีความสุข เบื่อ ท้อ ไม่อยากทำอะไร อาจเป็นอาการของ1. โรควิตกกังวลทั่วไป (Generalized anxiety disorder) คือ การมีความวิตกกังวลในเรื่องชีวิตประจำวันทั่วๆ ไปนานและมากเกินไป และมีผลกระทบต่อการใช้ชีวิตประจำวัน ทำให้เกิดความเครียด มีการพักผ่อนน้อยตามมา รวมถึงส่งผลต่างๆ ต่อร่างกายได้ เช่น อ่อนเพลีย หงุดหงิด ปวดเมื่อยกล้ามเนื้อ ไม่มีสมาธิ มีปัญหาการนอนหลับ เป็นต้น2. เป็นโรคซึมเศร้าได้ ซึ่งเป็นโรคที่ประกอบด้วยการเปลี่ยนแปลงต่างๆ ดังนี้- อารมณ์เปลี่ยนไป มีเศร้าสร้อย หดหู่ สะเทือนใจง่าย ร้องไห้บ่อย เบื่อหน่ายไปหมดทุกสิ่งอย่าง รู้สึกไม่มีความสุข บางคนอาจหงุดหงิด ฉุนเฉียวง่าย อารมณ์ร้อนขึ้น- ความคิดเปลี่ยนไป มองอะไรก็รู้สึกแย่ไปหมด มองเห็นแต่ความผิดพลาดของตนเอง มองไม่เห็นอนาคต หมดหวัง ท้อแท้ รู้สึกตนเองไร้ค่า ไม่มีความมั่นใจในตัวเอง รู้สึกเป็นภาระกับคนอื่น คิดถึงเรื่องการตายอยู่บ่อยๆ หรืออาจถึงขั้นวางแผนการตายและทำร้ายตนเองได้- สมาธิความจำแย่ลง หลงลืมง่าย จิตใจเหม่อลอย ประสิทธิภาพในการทำงานลดลง ทำงานผิดๆถูกๆ- อาการทางกาย เช่น อ่อนเพลีย เหนื่อยล้า นอนหลับยาก หรือนอนมากไป เบื่ออาหาร น้ำหนักลด ปวดเมื่อยตัว ปวดหัว ท้องอืด ท้องผูก เป็นต้น- การเรียนหรือการงานแย่ลงในเบื้องต้น แนะนำควรเล่าให้คนในครอบครัวหรือคนใกล้ชิดฟังถึงอาการที่เราเป็นอยู่ เพื่อจะได้รับรู้ถึงความผิดปกติของเรา และควรหาเวลาไปจิตแพทย์เพื่อประเมินว่ามีอาการเข้าข่ายในโรคใดค่ะ ทั้งนี้ การรักษาโรคต่างๆ ในกลุ่มความผิดปกติทางจิต ก็มีทั้งการใช้ยา การรักษาทางจิตบำบัด การทำพฤติกรรมบำบัด หรือหากถึงแม้อาการจะไม่ได้เข้าข่ายโรคใด อย่างน้อยจิตแพทย์ ก็จะให้คำแนะนำ เพื่อเรียนรู้การแก้ปัญหาเมื่อเกิดความวิตกกังวล การจัดการและปรับเปลี่ยนความคิดค่ะ ไม่ควรปล่อยให้อาการความรู้สึกผิดปกติต่างๆ เป็นมากขึ้นเรื่อยๆ ค่ะ